PUBLICACIÓN MODIFICACIÓN BASES PROCESO SELECTIVO FORMACIÓN LISTA RESERVA PARA PROVISIÓN INTERINA DE PRAZAS DE POSTO DE TÉCNICO/A DE ADMINISTRACIÓN XERAL
ADMINISTRACIÓN LOCAL — Municipal — Gondomar (Persoal, oposicións, 23/07/2021)

Aprobada a modificación das bases da convocatoria do procedemento selectivo para a configuración dunha lista de reserva para a provisión interina de prazas de Técnico de Administración Xeral por Resolución de Alcaldía, de data 21.11.2020, procédese á publicación das mesmas e á apertura dun novo prazo, de 7 días naturais, para a presentaciónde solicitudes a partir do día seguinte á publicación da presente convocatoria, acompañándose as Bases Reguladoras do proceso selectivo que son as seguintes: A formación dunha lista de reserva para a provisión interina dunha praza e posto de técnico/a de administración xeral, integrada no grupo A, subgrupo A1, da subescala técnica da escala de Administración xeral, clase técnicos superiores. O persoal seleccionado para integrar a lista de reserva, poderá ser nomeado funcionario interino para o desempeño de funcións propias de funcionarios/as de carreira nos supostos de que existan prazas vacantes e non sexa posible a súa cobertura por funcionarios de carreira, sexa necesaria a substitución transitoria do titular, para a execución de programas de carácter temporal ou cando o exceso ou acumulación de tarefas así o esixan. Dito persoal cesará cando a praza sexa cuberta en propiedade, cando desaparezan as circunstancias que motivaron o seu nomeamento ou á finalización do proceso selectivo que se convoque para prover prazas de forma definitiva correspondentes a categoría das prazas obxecto deste proceso selectivo. A lista que se confeccione estará en vigor ata que se realice un novo proceso selectivo, coa finalidade de prover en propiedade os postos correspondentes ás categorías das que se trate e, en todo caso, por un prazo máximo de 4 anos. As retribucións básicas serán as correspondentes aos funcionarios do grupo A, subgrupo A1 e as complementarias as que teña asignadas o posto de traballo para o que se lle adscriba na Relación de Postos de Traballo ou, no caso de que non exista posto de traballo na Relación de Postos de Traballo, as que se fixen no acordo de nomeamento que serán conformes a un posto equivalente na Relación de Postos de Traballo. As persoas aspirantes que participen neste proceso selectivo, deberán reunir, na data do remate do prazo para a presentación de solicitudes, os seguintes requisitos: a) Posuír a nacionalidade española ou atoparse comprendido no eido de aplicación do artigo 57 do Real Decreto Lexislativo 5/2015, de 30 de outubro, polo que se aproba o texto refundido da Lei do estatuto básico do empregado público. b) Ter cumpridos 16 anos de idade e non exceder da idade máxima de xubilación. c) Estar en posesión do título universitario de Grao ou estar en disposición de obtelo na data de terminación do prazo de presentación de instancias. d) Posuír a capacidade funcional para o desempeño das tarefas asignadas ao posto. e) Non ter sido separado, mediante expediente disciplinario, do servizo de ningunha das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares as que desempeñaban no caso do persoal laboral, no que se houbese separado ou inhabilitado. No caso de ser nacional doutro Estado, non atoparse inhabilitado ou en situación equivalente nin haberse sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non estar incurso/a en ningunha das causas de incapacidade ou incompatibilidade sinaladas na lexislación vixente. g) Ter ingresado a taxa por participación en proceso selectivo. A taxa será de 34,54 €, que se abonarán dentro do prazo de presentación de solicitudes mediante ingreso ou transferencia na conta bancaria de Abanca, da que é titular o Concello de Gondomar, número: * ES 17 2080 5035 07 3040011300. Todos estes requisitos deberán cumprirse o último día do prazo de presentación de solicitudes. Será nulo o nomeamento como funcionario/a interino/a dos que estean incursos en causas de incapacidade específica conforme a normativa vixente. O sistema de selección é o de concurso-oposición.5.1.—FASE DE OPOSICIÓN Consistirá na realización dun único exercicio teórico-práctico, obrigatorio e eliminatorio, consistente en dúas partes: A) Primeira parte: consistirá no desenvolvemento por escrito de cinco preguntas cortas establecidas polo tribunal, en relación a un suposto concreto, relacionado coas materias do temario. Valoraranse nesta parte os coñecementos das persoas aspirantes en relación a cada unha das preguntas prantexadas, o nivel de formación xeral e a claridade na exposición. Este exercicio cualificarase de 0 a 10 puntos, e debe ser lido obrigatoriamente ante o tribunal en sesión pública na data que determine o tribunal. No desenvolvemento deste exercicio as persoas aspirantes non poderán, facer uso de textos legais nin o manexo de textos comentados nin libros de formularios. O tempo de duración do presente exercicio será de 60 minutos. Unha vez finalizado o tempo para o seu desenvolvemento será entregado por cada aspirante ao tribunal en sobre pechado e darase comezo seguidamente á segunda parte do exercicio consonte ao seguinte apartado B. B) Segunda parte: consistirá en resolver por escrito un suposto práctico que propoña o tribunal, relacionado coas materias obxecto do temario establecido no anexo I, e con respecto as tarefas propias da praza convocada no prazo máximo de 120 minutos. Durante o desenvolvemento desta proba as persoas aspirantes poderán, en todo momento, facer uso dos textos legais dos que acudan provistas, non permitíndose o manexo de textos comentados nin libros de formularios. Esta segunda parte do exercicio será lida obrigatoriamente ante o tribunal en sesión pública na data que determine o tribunal e puntuarase de 0 a 10 puntos. O criterio esencial de valoración desta proba é a correcta aplicación dos coñecementos das persoas aspirantes e da súa formación profesional a resolución dos problemas prácticos presentados A totalidade deste exercicio da fase de oposición desenvolverase con carácter continuado, no tempo máximo total de 180 minutos. Puntuarase de 0 a 20 puntos sendo necesario para aprobar obter unha puntuación mínima total de 10 puntos. C) Terceiro exercicio sobre coñecemento do idioma galego. Exercicio de carácter obrigatorio, aínda que o non superalo, non impedirá o nomeamento. Consistirá na realización dunha proba escrita de coñecemento da língua galega, coa traducción dun texto do castelá ao galego durante un tempo máximo de 30 minutos. O tribunal poderá establecer, ou non, a lectura pública do texto que será comunicado antes da realización do exame. Cualificarase de apto ou non apto. O aspirante non apto participará no primeiro curso de língua galega que realice a Administración Autonómica (Secretaría Xeral de Política Lingüística ou Organismo Autónomo competente) co fin de obter a debida capacitación. Estarán exentos da realización deste exercicio os/as aspirantes que acrediten no prazo regulamentario de presentación de instancias, posuír o título CELGA 4 ou equivalente homologado, segundo o disposto na Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega.5.2.—FASE DE CONCURSO Rematada a fase de oposición realizarase a fase de concurso. Todos os méritos alegados deberán de posuírse no momento de terminación do prazo de presentación de solicitudes de participación no proceso selectivo. Esta fase en ningún caso terá carácter eliminatorio. A lista que conteña a valoración dos méritos farase pública no taboleiro de anuncios da sede electrónica do Concello de Gondomar www.concellodegondomar. sedelectronica. gal unha vez celebrada a sesión de valoración polo Tribunal. Serán méritos a valorar nesta fase: A) Formación académica. Valoraranse outras titulacións académicas distintas da esixida como requisito para ser incluído na lista de reserva, segundo o seguinte baremo: • Titulación universitaria oficial de doutor: 1 punto. • Titulación universitaria oficial de graduado: 0,75 puntos. Para a valoración dunha titulación neste apartado deberá achegarse, ademais da titulación que se pretende valorar, aquela que se require como requisito de acceso. De non proceder desta forma non se lle outorgará ningunha puntuación neste apartado. A cualificación máxima por este apartado non poderá ser superior a 1 punto, e non se terán en conta aquelas titulacións que foran requisito para acceder á titulación superior. B) Formación específica. Só se valorarán os cursos de formación e perfeccionamento que versen sobre materias directamente relacionadas coas funcións propias do posto de traballo ao que se aspira, incluídos os cursos de coñecemento do idioma galego, sempre que os cursos foran impartidos por unha Administración pública, un Centro Oficial de Formación ou unha institución homologado para impartir formación profesional continua e segundo o seguinte baremo: • Por cada curso con duración igual ou superior a 300 horas lectivas: 0,8 puntos. • Por cada curso con duración igual ou superior a 150 horas lectivas: 0,6 puntos. • Por cada curso con duración igual ou superior a 100 horas lectivas: 0,5 puntos. • Por cada curso con duración igual ou superior a 50 horas lectivas: 0,4 puntos. • Por cada curso con duración igual ou superior a 20 horas lectivas: 0,2 puntos. As puntuacións asignadas incrementaranse nun 50% cando se acredite a superación do curso ou a asistencia ao mesmo con aproveitamento. Os cursos que veñan cuantificados por créditos deberán especificar as horas que correspondan a cada crédito. No seu defecto, o tribunal cuantificará en 10 horas cada crédito. No caso de créditos ECTS (European Credit Transfer and Accumulation System) a valoración que outorgará o tribunal será de 25 horas por crédito. Os cursos que non especifiquen o número de horas ou o número de créditos non se poderán valorar. A puntuación máxima deste apartado será de 5 puntos. C) Coñecemento do Idioma Galego: a) Por ter acreditado o nivel CELGA 1 ou equivalente: 0,20 puntos. b) Por ter acreditado o nivel CELGA 2 ou equivalente: 0,40 puntos. c) Por ter acreditado o nivel CELGA 3 ou equivalente (iniciación): 0,60 puntos. d) Por ter acreditado o nivel CELGA 4 ou equivalente (perfeccionamento): 0,80 puntos. e) Por ter acreditado o nivel CELGA 5 ou equivalente: 1 punto. Non será obxecto de valoración o Celga que, no seu caso, se achegue polos/as aspirantes aos efectos da sus exención da proba de galego A puntuación máxima deste apartado será de 1 punto, e a posesión dun nivel superior en CELGA exclúe aos niveis inferiores a efectos do baremo. D) Experiencia profesional. Os servizos prestados acreditaranse mediante fotocopia simple do certificado do órgano de xestión de persoal da administración pública competente e certificación da vida laboral expedida pola Tesourería da Seguridade Social, en todo caso con especificación de categoría laboral. A experiencia laboral puntuarase segundo o seguinte baremo: Por cada ano completo de servizos prestados na administración pública en prazas da mesma categoría ao solicitado e integrado no mesmo grupo de titulación (prazas de técnico/a de administración xeral, integradas no grupo A, subgrupo A-1): 0,25 puntos. A puntuación máxima por experiencia profesional non poderá ser superior a 1 punto. As persoas que desexen tomar parte nas probas selectivas convocadas deberán facelo mediante instancia dirixida ao Sr. Alcalde do Concello de Gondomar. A instancia deberá de conter, polo menos, os datos persoais do solicitante co seu enderezo, a denominación do proceso selectivo, achegando fotocopia simple do DNI, copia simple do titulo esixido para o acceso ao proceso así como o currículum vitae no que se aleguen os méritos a valorar na fase de concurso e copia simple da documentación acreditativa dos méritos alegados. As persoas aspirantes que desexen que se lles teña en conta a non obrigatoriedade da proba de galego deberán achegar a acreditación do nivel CELGA 4, xunto coa solicitude de participación. Os méritos non alegados e xustificados xunto coa instancia de participación non serán tidos en conta. Na solicitude deberase elixir a lingua (galego ou castelán) en que queren que se lles plantexen os exercicios. Se non se sinala nada entenderase que a lingua elixida é a galega. Aquelas persoas aspirantes que estean en situación de discapacidade e soliciten adaptación de tempo e medios para a realización das probas da fase de oposición, deberán achegar xunto coa documentación mencionada, a seguinte: a) Solicitude expresa na súa instancia, concretando as adaptacións concretas que pretende. b) Achegar fotocopia simple de ditame técnico facultativo emitido polo órgano técnico de cualificación do grao de minusvalía competente, acreditando de forma fidedigna as deficiencias permanentes que deron orixe ao grado de minusvalía recoñecido, a efectos de que o órgano de selección poida valorar a procedencia ou non das adaptacións solicitadas. Só se poderá solicitar e outorgar esta adaptación se o/a aspirante presenta especiais dificultades para a realización das probas de oposición e así se acredita co ditame técnico facultativo e estas adaptacións gardan relación directa coa proba a realizar. As adaptacións de tempo deberán axustarse ao previsto na Orde PRE/1822/2006 de 9 de xuño, do Ministerio da Presidencia. O prazo para a presentación de solicitudes será de 7 días naturais, contados a partir do seguinte á publicación da convocatoria xunto coas presentes bases no Boletín Oficial da Provincia. Os sucesivos anuncios en relación a este proceso selectivo publicaranse no taboleiro de anuncios da sede electrónica do Concello de Gondomar. A presentación das solicitudes poderá facerse a través do rexistro electrónico do Concello de Gondomar, no rexistro xeral de documentos do Concello de Gondomar ou por calquera das formas previstas polo art.16.4 da lei 39/2015, de 1 de outubro, de procedemento administrativo común das administracións públicas. As persoas aspirantes que non presenten as solicitudes directamente no rexistro xeral do Concello ou no rexistro electrónico do concello, deberán comunicalo por telegrama, fax, ou por correo electrónico ao enderezo personal@concellodegondomar. com no mesmo día da súa presentación. As persoas aspirantes que acheguen as solicitudes de participación e demais documentación preceptiva a través da Sede electrónica do Concello, ao xuntar a documentación requirida en cada caso polas bases reguladoras, deberán nomear os arquivos que xuntan identificando con claridade o seu contido (DNI, currículum vitae, etc). Rematado o prazo de presentación de instancias, o órgano municipal competente ditará resolución aprobando a lista provisional de admitidos e excluídos, expresando s causas de exclusións. Esta resolución publicarase na sede electrónica do Concello e Gondomar. A resolución establecerá, a efectos de emenda de defectos ou omisións, e mesmo de reclamacións, un prazo de 3 días hábiles contados a partir do seguinte ao da publicación sinalada. Os erros de feito poderán emendarse en calquera momento de oficio ou a instancia da persoa interesada. Posteriormente, mediante resolución do órgano municipal competente aprobarase a lista definitiva de admitidos e excluídos, procederase á designación dos membros do tribunal cualificador, e convocarase ás persoas aspirantes admitidas mediante a publicación do devandito decreto nos lugares onde se realizarán as probas. O Tribunal Cualificador estará formado por un/unha presidente/a, un/unha secretario/a e tres vogais. A composición do tribunal será predominantemente técnica e os seus membros en todo caso pertencerán a corpos de igual ou superior grupo ao do corpo ao que optan os/ as aspirantes. Non poderá formar parte do tribunal cualificador o persoal de elección ou de designación política, o persoal funcionario interino e o persoal eventual e aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Cada membro do tribunal terá o seu suplente. Os membros titulares e suplentes serán nomeados polo órgano municipal competente na materia cando se dite a resolución pola que se aproba a lista definitiva de admitidos ao proceso selectivo. O Tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas en alzada ante o órgano municipal competente en materia de persoal. O Tribunal poderá dispoñer a incorporación aos seus traballos de asesores/as especialistas para as probas correspondentes dos exercicios que estimen pertinentes, limitándose ditos asesores unicamente a presta-la súa colaboración nas súas especialidades técnicas. A actuación do Tribunal rexerase polo disposto nas presentes bases e na Lei 40/2015, de 1 de outubro, de Réxime xurídico do sector público. Os membros dos Tribunais que actúen nestas probas selectivas terán dereito a percibir as indemnizacións correspondentes, conforme ó establecido no Real decreto 462/2002, do 24 de maio, e lexislación complementaria. Así mesmo, as persoas interesadas poderán recusar aos membros do Tribunal cualificador, no prazo de tres días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 40/2015, do 1 de outubro, de réxime xurídico do sector público. A data, lugar e hora de celebración da proba que conforma a fase de oposición será publicada na resolución pola que se aprobe a lista definitiva de admitidos. As persoas aspirantes serán convocadas para o exercicio en único chamamento, sendo excluídas da proba as que non comparezan. Deberán acreditar suficientemente a súa identidade mediante a exhibición do DNI, permiso de conducir, pasaporte ou documento equivalente en caso de estranxeiros, exhibición que poderá serlle requirida por calquera membro do tribunal no curso do desenvolvemento do exercicio. Se en calquera momento do proceso selectivo chegara a coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria, logo da audiencia da persoa interesada, o tribunal deberá propor ao órgano competente a súa exclusión indicando as inexactitudes ou falsidades observadas para os efectos procedentes. Concluído o exercicio da oposición correspondente, o tribunal fará pública, a relación de aspirantes que o superaron con indicación da puntuación obtida. As persoas aspirantes non incluídas na lista terán a consideración de non aptos. Así, se algunha persoa aspirante quere ter acceso ao seu expediente ou exercicios, deberá solicitalo por escrito e notificaráselle por escrito o día e hora en que poderá velo. Se quere copia dalgún dos citados documentos deberá aboar a taxa correspondente e solicitalo así mesmo por escrito. No caso de que participen persoas con discapacidade que solicitasen adaptacións de tempo e medios, será o órgano de selección o que determine o contido e alcance das adaptacións solicitadas. Para a concesión ou denegación das solicitudes de adaptación, terase en conta que as mesmas non deberán desvirtuar o contido do exercicio, nin implicar a redución nin menoscabo do nivel de suficiencia esixible para superar o proceso selectivo. Para a adaptación de tempos estarase a Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia. Os exercicios celebraranse a porta pechada sen outra asistencia que os membros do tribunal, os colaboradores designados por este e os/as opositores/as, agás a lectura polas persoas opositoras dos exercicios escritos, cando esta deban ser leidas consonte o establecido nas bases reguladoras ou, chegado o caso, cando o acorde o tribunal, que se realizarán en sesión pública. Neste caso, a persoa aspirante que non acuda á lectura pública será declarada non apta e polo tanto eliminada do proceso selectivo. O tribunal disporá os medios que estime oportunos para garantir o anonimato das persoas aspirantes na realización do exercicio. O órgano de selección, se o estima oportuno, cando proceda e sexa acorde a natureza da proba, poderá establecer os criterios de valoración que desenvolvan os criterios esenciais fixados polas bases en cada exercicio así como os parámetros para a solución dos exercicios. A fixación destes criterios e parámetros farase con carácter previo a realización da proba sen que sexa necesario que os coñezan os/as aspirantes antes da realización do exercicio. Contra os acordos do tribunal poderá interpoñerse o recurso procedente ante o órgano competente de conformidade co previsto na Lei de réxime xurídico das administracións públicas e de procedemento administrativo común. Unha vez finalizada a fase de oposición, o tribunal, previo anuncio publicado na sede electrónica do Concello de Gondomar, reunirase para proceder ao baremo dos méritos achegados polas persoas aspirantes xunto á súa solicitude. Concluída a valoración dos méritos, o tribunal fará pública, a puntuación obtida no concurso de méritos unicamente das persoas aspirantes que superaron a fase de oposición. A cualificación dos/as aspirantes virá determinada pola suma dos puntos obtidos na fase de oposición e concurso. No prazo de 3 días hábiles desde a publicación do resultado da fase de concurso, as persoas aspirantes poderán presentar reclamacións contra o resultado provisional da fase de concurso. En ningún caso se terán en conta outros méritos distintos dos alegados inicialmente polos/as aspirantes na súa instancia de participación. Eliminaranse aquelas persoas aspirantes que non superen o exercicio eliminatorio da fase de oposición. A orde definitiva das persoas aspirantes estará determinada pola puntuación final obtida no concurso-oposición. No suposto de empate nas puntuacións de dous ou máis aspirantes a incluír na lista de reserva, este resolverase tendo en conta a maior puntuación obtida no na segunda parte do exercicio. De persistir o empate este resolverase mediante sorteo cuxa realización se anunciará, para a posible presencia das persoas aspirantes afectadas, sinalando o lugar, día e hora da súa celebración, mediante anuncio publicado cunha antelación mínima de 48 horas ao dito sorteo. Unha vez realizadas as cualificacións finais, o Tribunal publicará no taboleiro de anuncios da sede electrónica do Concello de Gondomar https://concellodegondomar.sedelectronica. gal a relación, por orde de puntuación, das persoas aspirantes que aprobaron o proceso selectivo. A relación de aspirantes que aprobaron o proceso selectivo confeccionada por orde de maior a menor puntuación, será sometida á aprobación da alcaldía. A resolución da alcaldía e a lista de reserva será exposta no taboleiro de anuncios da sede electrónica do Concello de Gondomar, para coñecemento das persoas interesadas e demais efectos legais. A lista de espera elaborada terá unha duración de 4 anos ou de menos no caso de que houbese un novo proceso selectivo para a cobertura destas prazas, momento a partir do cal esta lista deixaría de ter vixencia. Sen prexuízo de que, con anterioridade, concorra algunha das causas que motive o cesamento de calquera funcionario/a interino/a de conformidade coa lexislación vixente, os funcionarios interinos que ocupen postos de traballo ao abeiro destas listas de reserva cesarán automaticamente cando finalice cada proceso selectivo para a provisión en propiedade de prazas correspondentes a súa categoría. Cando sexa necesario proceder aos correspondentes chamamentos ofertarase á primeira persoa candidata da lista que estea pendente de chamar, enviándolle un telegrama e dándolle un prazo de 48 horas para que acepte ou renuncie ao ofertado. Así mesmo tentarase comunicar por teléfono coa finalidade de acurtar os prazos. Se non recollese o telegrama equivalerá á renuncia ao ofertado e procederase ao chamamento do seguinte da lista. Cando se produza o cesamento dun integrante da lista, este reincorporarase ao posto da lista que lle corresponda por puntuación. Aquel ou aqueles dos integrantes da lista que, sendo chamados, manifesten dentro do prazo sinalado no parágrafo anterior que están dispostos a aceptar a oferta, de acordo coa orde que figure na lista de reserva, serán propostos para ser nomeados como funcionarios interinos ou persoal laboral temporal, segundo o caso, a cuxos efectos deberán presentar a documentación que se sinala a continuación, no prazo máximo de 24 horas hábiles dende a publicación da proposta no taboleiro de anuncios da sede electrónica deste concello: 1.—Copia do título esixido no artigo 4º, ou do xustificante de ter aboados os dereitos para a súa expedición, agás que xa fora presentado coa solicitude de participación calquera das Administracións Públicas, nin estar inhabilitado para o exercicio de funcións públicas por sentencia firme.2.—Fotocopia da cartilla da S. S. 3.—Número de conta bancaria cos 20 díxitos.4.—Certificado médico acreditativo de non padecer enfermidade ou defecto físico que imposibilite o normal exercicio da función. A omisión ou defecto emendable nalgún dos documentos anteriores dará lugar á concesión dun prazo de 1 día hábil para a súa achega ou emenda que se contará desde o seu requirimento efectuado polo Servizo de Persoal que poderá ser ben mediante chamada telefónica ou ben mediante correo electrónico, para unha maior axilidade na súa tramitación. En ningún caso este prazo suporá ampliación do prazo procedente para a concorrencia dos requisitos esixidos á data da convocatoria. Quen tivera a condición de funcionario/a público de carreira ou persoal laboral fixo quedará exento de xustificar documentalmente as condicións e requisitos xa demostrados para obter o seu anterior nomeamento, debendo presentar certificación da Administración ou Ente Público do que dependan, acreditando a súa condición e cantas circunstancias consten na súa folla de servizo. Pola alcaldía procederase ao nomeamento da persoa candidata que corresponda, que dentro do prazo indicado presente a documentación referida e acredite que reúne os requisitos esixidos nesta convocatoria. Salvo casos de imposibilidade suficientemente acreditada, a persoa candidata que non cumpra co establecido no parágrafo anterior non poderá ser nomeada, quedando anuladas todas as actuacións e sen prexuízo da responsabilidade na que, no seu caso, poderá ter incorrido por falsidade nos datos declarados na instancia. A resolución de nomeamento como funcionaria interina publicarase na sede electrónica do Concello de Gondomar durante un prazo de 10 días hábiles, co seu réxime de recursos. Unha vez nomeada, a persoa aspirante deberá tomar posesión do seu posto na data sinalada pola Administración na propia resolución, que non poderá ser superior a 3 días desde a data da publicación, quedando dende dito momento sometido ao réxime de incompatiblidades vixente. Por ese motivo, no acto de toma de posesión será necesario facer constar a manifestación da persoa interesada de non vir desenvolvendo ningún posto ou actividade no sector público delimitado polo artigo 1º da Lei 53/1984, de 26 de decembro, indicando así mesmo que non realiza actividade privada incompatible ou suxeita a recoñecemento de compatibilidade. A citada manifestación fará referencia tamén á circunstancia de se as persoas interesadas se atopan ou non percibindo pensión de xubilación, retiro ou orfandade, por dereitos pasivos ou por calquera réxime da Seguridade Social, pública e obrigatorio, aos efectos previstos no artigo 3.2 e disposición transitoria 9ª de dita Lei. O Concello poderá efectuar a proposta de nomeamento conforme ao disposto no parágrafo anterior sen esperar os dous días naturais, se os/as aspirantes que figuren na parte máis alta da lista aceptan os chamamentos antes de dito prazo e coinciden coas prazas ou postos que se pretenden cubrir. Aqueles que figuren na proposta de nomeamento pero non acheguen a documentación no prazo indicado, poderá considerarse que renuncian as prazas ou postos ofertados, debendo neste caso propor o nomeamento aos seguintes que foran chamados e aceptasen a oferta, pola orde que figuren na lista e ata o número máximo de prazas ou postos a cubrir, procedéndose da mesma forma. Con carácter meramente complementario e sen eficacia invalidante algunha, o Concello de Gondomar poderá enviar un correo electrónico a aqueles/as aspirantes que o facilitasen avisando dos chamamentos e da proposta de nomeamentos que lles afecten. Así mesmo, a aqueles/as aspirantes que facilitasen un número de teléfono, poderán ser avisados por este medio. A manifestación da aceptación ou renuncia da oferta e a achega da documentación complementaria relacionada nestas bases reguladoras poderá presentarse polas seguintes vías: • Polo rexistro electrónico do Concello • De forma presencial, no rexistro xeral do concello. A renuncia non será causa de exclusión da lista, nin temporal nin definitiva. A partir da 6º renuncia se considerará a renuncia como motivo de exclusión da lista. Os prazos referidos nas presentes bases reguladoras, computaranse dende o día seguinte a aquel en que se publique a resolución ou anuncio correspondente no taboleiro de anuncios electrónico do Concello de Gondomar, sen prexuízo da publicación das presentes bases no Boletín Oficial da Provincia, excepto para os prazos computados en horas, que se contarán a partir do momento da publicación do correspondente anuncio no taboleiro de anuncios electrónico do Concello de Gondomar. As convocatorias, as resolucións aprobatorias das bases, e cantos actos administrativos se deriven delas, poderán ser impugnados polas persoas interesadas nos casos e na forma establecidos pola Lei 39/2015, de 1 de outubro, de procedemento administrativo común das administracións públicas. En todo o non previsto nestas bases estarase o disposto na Lei 7/1985, de 2 de abril, Reguladora das Bases de Réxime Local; Real decreto lexislativo 5/2015 polo que se aproba o texto refundido do Estatuto básico do empregado público; no RDL 781/86, de 18 de abril; no RD 896/91, de 7 de xuño, polo que se establecen as regras básicas e programas mínimos o que debe axustarse o procedemento de selección dos funcionarios de Administración local e o RD 364/95, de 10 de marzo, polo que se aproba o Regulamento Xeral do ingreso do persoal ó servizo da Administración do Estado, que ten carácter supletorio. Así mesmo é de aplicación a Lei 2/2015, de 29 de abril, del emprego público de Galicia e normativa que a desenvolve.1. O acto administrativo. Concepto. Elementos. Clases. Requisitos: a motivación e forma.2. A eficacia dos actos administrativos: o principio de autotutela declarativa. Condicións. A notificación: contido, prazo e práctica. A notificación defectuosa. A publicación. A aprobación por outra administración. A demora e retroactividade da eficacia.3. A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. A revisión de actos e disposicións pola propia Administración: supostos. A acción de nulidade, procedemento, límites. A declaración de lesividade. A revogación de actos. A rectificación de erros materiais ou de feito.4. Disposicións xerais sobre os procedementos administrativos e normas reguladoras dos distintos procedementos. Clases de interesados no procedemento. Dereito dos administrados. A iniciación do procedemento: clases, corrección e mellora de solicitudes. Presentación de solicitudes, escritos e comunicacións. Os rexistros administrativos. Termos e prazos: cómputo, ampliación e tramitación de urxencia. Ordenación. Instrución: intervención dos interesados, proba e informes.5. A Administración electrónica. Normativa de aplicación. Instrumentos para o acceso electrónico ás administracións públicas: sedes electrónicas, canles e puntos de acceso, identificación e autenticación. A xestión electrónica dos procedementos administrativos: rexistros, comunicacións e notificacións electrónicas. Esquema Nacional de Seguridade. Esquema Nacional de Interoperatividade.6. Terminación do procedemento. A obriga de resolver. Contido da resolución expresa: principios de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. A desistencia e a renuncia. A caducidade.7. Recursos administrativos: principios xerais. Actos susceptíbeis de recurso administrativo. Regras xerais de tramitación dos recursos administrativos. Clases de recursos. As reclamacións administrativas previas ao exercicio de acciones civís e laborais. As reclamacións económico-administrativas. Proce 8. A xurisdicción contencioso administrativa.9. Transparencia e acceso a información. O bo goberno.10. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas.11. Os contratos do sector público. As directivas europeas en materia de contratación pública. Obxecto e ámbito de aplicación do Texto refundido da Lei de contratos do sector público. Tipos de contratos. Contratos suxeitos a regulación harmonizada. Réxime xurídico dos contratos administrativos e dos contratos privados; os actos separables. Os principios xerais da contratación do sector público.12. As partes dos contratos do sector público. Os órganos de contratación. A/O contratista. A capacidade e solvencia das/dos contratistas. Prohibicións para contratar. Clasificación.13. A selección da/ contratista. Os medios de apreciación da solvencia, os criterios de adxudicación e as condicións de execución. A sucesión da/do contratista. Encomendas de xestión a medios propios.14. Actuacións preparatorias dos contratos das administracións públicas. O prezo, o valor estimado. Fiscalización e contratación pública. Revisión de prezos. Garantías na contratación do sector público.15. A tramitación do expediente de contratación. Clases de expedientes de contratación. Procedementos e formas de adxudicación dos contratos. Os pregos: contido e función. Criterios de adxudicación. As mesas de contratación. O rexistro de contratistas.16. Adxudicación, perfeccionamento e formalización dos contratos administrativos. O réxime de publicidade da licitación e da adxudicación. O réxime de invalidez dos contratos. Os recursos na contratación pública en España. O recurso especial en materia de contratación.17. Execución, cumprimento e liquidación dos contratos. Prerrogativas da Administración. A modificación dos contratos administrativos. A cesión dos contratos e a subcontratación. Trámites nos supostos de suspensión e de resolución. Extinción.18. O contrato de obras. Actuacións administrativas preparatorias. Formas de adxudicación. Execución, modificación e extinción. A cesión do contrato e subcontrato de obras. Execución de obras pola propia Administración.19. Os contratos de concesión de obras e concesión de servizos.20. O contrato de subministracións. O contrato de servizos. Os contratos con cláusulas sociais e asistenciais.21. A contratación pública hoxe. Cara a unha contratación pública en formato electrónico. Sistemas. Factores que interveñen. Plataformas e aplicacións para a contratación electrónica. A plataforma para a contratación do Estado.22. Contratación pública e transparencia. Racionalización nos sistemas de contratación. Especial referencia aos acordos marco e centrais de contratación.23. A actividade administrativa de prestación de servizos. A iniciativa económica pública e os servizos públicos. O servizo público: concepto, evolución e crise. As formas de xestión dos servizos públicos.24. As subvencións públicas: concepto e delimitación de subvención. Normativa xeral de aplicación ao réxime de solicitude, concesión, tramitación, xustificación e control de subvencións públicas. Planificación estratéxica de subvencións. Órganos concedentes. Persoas beneficiarias. Procedementos de concesión. Entidades colaboradoras.25. Os bens das entidades locais. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común.26. As fontes do dereito local. Regulación básica do Estado e normativa das comunidades autónomas en materia de réxime local. A incidencia da lexislación sectorial sobre o réxime local. A potestade regulamentaria das entidades locais: regulamentos e ordenanzas. Procedemento de elaboración. O regulamento orgánico. Os bandos.27. O Municipio: concepto e elementos. O termo municipal: o problema da planta municipal. Alteracións de termos municipais. Lexislación básica e lexislación autonómica. A poboación municipal. O padrón de habitantes. O estatuto dos veciños. Dereito dos estranxeiros.28. A provincia. Organización e competencias.29. A organización municipal. Órganos necesarios: o Alcalde, Tenentes de Alcalde, o Pleno e a Xunta de Goberno Local. Órganos complementarios: Comisións Informativas e outros órganos.30. As competencias municipais: sistema de determinación. Competencias propias, delegadas e competencias distintas das propias. Os convenios sobre exercicio de competencias e servizos municipais. Os servizos mínimos.31. Réxime de sesións e acordos dos órganos de Goberno local. Actas, certificacións, comunicacións, notificacións e publicación dos acordos. O rexistro de documentos.32. Lei 10/2017, de 27 de decembro, de espectáculos públicos e actividades recretarivas de Galicia.33. A Lei 9/2013, do emprendemento e da competividade económica de Galicia.34. O Decreto 144/2016, de 22 de setembro, polo que se aproba o Regulamento único de regulación integrada de actividades económicas e apertura de establecementos.35. A Lei 5/2017, de 19 de outubro, de fomento da implantación de iniciativas empresariais en Galicia.36. Réxime urbanístico da propiedade do solo: principios xerais. Clasificación. Réxime do solo rústico. Réxime do solo urbano. Réxime do solo urbanizable. Réxime do solo de núcleo rural.37. Criterios de valoración no Real Decreto Lexislativo 7/2015, de 30 de outubro, polo que se aproba o texto refundido da Lei do Solo e Rehabilitación Urbana.38. Instrumentos de planeamento xeral: plans xerais e normas subsidiarias e complementarias. Municipios sen ordenación. Normas de aplicación directa. Planeamento de desenvolvemento. Plans parciais e plans de sectorialización. Estudios polo miúdo. O planeamento especial. Clases e réxime xurídico.39. Elaboración e aprobación de plans. Competencia e procedemento. Efectos da aprobación. Iniciativa e colaboración dos particulares. Publicidade. Modificación e revisión de plans.40. Execución do planeamento. Presupostos da execución. O principio de equidistribución e as súas técnicas. Sistemas de actuación: elección do sistema. O proxecto de urbanización.41. Supostos indemnizatorios. As expropiacións urbanísticas.42. Intervención administrativa na edificación o uso do solo. A licenza urbanística: actos suxeitos, natureza e réxime xurídico. As ordes de execución. Deberes de conservación e réxime da declaración de ruína.43. Protección da legalidade urbanística. Infraccións e sancións urbanísticas.44. A Lei 9/2010, de 4 de novembro, de auguas de Galicia.45. A Lei 21/2013, de 9 de decembro, de avaliación ambiental.46. A Lei 5/2016, de 4 de maio, do patrimonio cultural de Galicia.47. A Lei 5/2019, de 2 de agosto, do patrimonio natural e da biodiversidade de Galicia.48. Decreto 83/2018, do 26 de xullo, polo que se aproba o Plan Básico Autonómico de Galicia.49. Lei 8/2013, de 28 de xuño, de estradas de Galicia.50. Lei 10/1995, de 23 de novembro, de ordenación do territorio de Galicia.